Floor Jansen

Floor Jansen (s. 21. helmikuuta 1981 Goirle, Alankomaat) on alankomaalainen sopraanolaulaja. Jansen on nykyään suomalaisyhtye Nightwishin laulusolisti, ja hänen aikaisempia yhtyeitään ovat After Forever sekä ReVamp.

Ura 
Jansen aloitti musiikkiuransa 16-vuotiaana perustaessaan alankomaalaisen sinfonista metallia soittaneen yhtyeen After Foreverin, joka oli yksi ensimmäisistä kyseistä tyylilajia edustanut yhtye. After Forever lopetti toimintansa 2009, minkä jälkeen Jansen perusti ReVamp-yhtyeen, jonka laulut hän teki itse.

Jansen liittyi Nightwishin sessiojäseneksi kesken Pohjois-Amerikan kiertueen vuonna 2012. Jansen kiersi Nightwishin mukana vierailevana solistina Anette Olzonin erottua yhtyeestä kesken Imaginaerum-kiertueen. ReVamp julkaisi viimeisen albuminsa Jansenin jo ollessa Nightwishin mukana. 9. lokakuuta 2013 hänet kiinnitettiin pysyvästi Nightwishin kokoonpanoon samaan aikaan multi-instrumentalisti Troy Donockleyn kanssa. Floor Jansen on esiintynyt Arjen Lucassenin Ayreon-albumeilla ja hän on mukana myös Lucassenin Star One -projektissa.

Jansen esiintyi alankomaalaisessa tosi-tv -ohjelmassa Beste Zangers ja hänet valittiin vuoden 2019 artistiksi Alankomaissa.

Hän aloitti soolokiertueen kotimaassaan tammikuussa 2020. Soolosingle ”Fire” ilmestyi 25. maaliskuuta 2022 ja kappale tyyliltään pop-kappale. Jansen on kertonut haastattelussa, että ei ole aiemmin ajatellut soolouraa. Jansen ei ole aikeissa lähteä Nightwishista vaan soolo on hauska sivuprojekti ja on hienoa käyttää luovuuttaan.

Yksityiselämä 
Jansen muutti kesällä 2014 Joensuuhun. Hän asui Joensuussa vuoden verran ja muutti vuonna 2015 ruotsalaisen poikaystävänsä Sabatonin rumpalin Hannes van Dahlin kanssa Ruotsiin. Heille syntyi esikoistytär maaliskuussa 2017.

Jansenilla diagnosoitiin lokakuussa 2022 rintasyöpä, hänet leikattiin vielä samassa kuussa ja saa myöhemmin vielä sädehoitoja.
Marraskuussa 2022 hän tiedotti parantuneensa, mutta menee vielä helmikuussa paikalliseen sädehoitoon.

Diskografia

After Foreverin kanssa

Studioalbumit
 Prison of Desire (2000)
 Decipher (2001)
 Invisible Circles (2004)
 Remagine (2005)
 After Forever (2007)

EP:t
 Exordium (2003)

Singlet
 ”Follow in the Cry” (2000)
 ”Emphasis/Who Wants to Live Forever” (2002)
 ”Monolith of Doubt” (2002)
 ”My Choice/The Evil That Men Do” (2003)
 ”Digital Deceit” (2004)
 ”Being Everyone” (2005)
 ”Two Sides/Boundaries Are Open” (2006)
 ”Energize Me” (2007)
 ”Equally Destructive” (2007)

Demot
 Ephemeral (1999)
 Wings of Illusion (1999)

Kokoelmat
 Mea Culpa (2006)

Nightwishin kanssa 
 Endless Forms Most Beautiful (2015)
 Human. :II: Nature. (2020)

Ayreonin kanssa
 Universal Migrator Part 1: The Dream Sequencer (2000)
 01011001 (2008)
 Elected (EP, 2008) (laulu kappaleessa ”Ride the Comet”)

Star Onen kanssa
 Space Metal (2002)
 Live on Earth (2003)
 Victims of the Modern Age (2010)

ReVampin kanssa
 ReVamp (2010)
 Wild Card (2013)

MaYaNin kanssa
 Quarterpast (2011)

Devin Townsend Projectin kanssa
 Deconstruction (2011) (laulu kappaleessa ”Pandemic”)

Avalonin kanssa
 "Angels of the Apocalypse'' (2014) (laulu kappaleessa "Design The Century")

Evergreyn kanssa
 "The Storm Within" (2016) (laulu kappaleissa "In Orbit" sekä "Disconnect")

Soolojulkaisut
 ”Fire” (2022)
 ”Storm” (2022)
 ”Me Without You” (2022)

Lähteet

Aiheesta muualla 

 Kotisivut
 

Alankomaalaiset metallimusiikin laulajat
Alankomaalaiset pianistit
Nightwishin jäsenet
Vuonna 1981 syntyneet
Elävät henkilöt
Seulonnan keskeiset artikkelit